จีเอ็มเอ็ม 25

**จีเอ็มเอ็ม 25** (; ชื่อเดิม: **จีเอ็มเอ็ม แชนแนล** ) เป็นช่องโทรทัศน์ภาคพื้นดินระบบดิจิทัลความละเอียดมาตรฐาน บริหารงานโดย บริษัท จีเอ็มเอ็ม แชนแนล จำกัด ซึ่งจีเอ็มเอ็ม แกรมมี่ เป็นเจ้าของและถือหุ้นในทางอ้อมผ่านบริษัท จีเอ็มเอ็ม โฮลดิ้ง จำกัด ปัจจุบันมีผู้อำนวยการฝ่ายบริหารสถานี คือ นายกิตติศักดิ์ ช่วงอรุณ ในฐานะรองประธานกรรมการบริหารกลุ่มของจีเอ็มเอ็ม แกรมมี่ และมีเดอะ วัน เอ็นเตอร์ไพรส์ เป็นตัวแทนการตลาด โดยจัดหาลูกค้าเพื่อดำเนินรายการและจำหน่ายเวลาโฆษณาเพื่อร่วมผลิตรายการให้กับช่อง ผ่านทางบริษัทย่อยคือบริษัท จีเอ็มเอ็ม แชนแนล โฮลดิ้ง จำกัด ทำให้จีเอ็มเอ็ม 25 เป็นสถานีโทรทัศน์รองของช่องวัน 31

## ประวัติ
จีเอ็มเอ็ม 25 มีเนื้อหาที่นำเสนอรายการวาไรตี้ ดนตรี กีฬา ข่าวสาร สาระบันเทิง รวมถึงรายการสำหรับเด็กและครอบครัว โดย โดยมี ฉอด - สายทิพย์ มนตรีกุล ณ อยุธยา เป็นผู้อำนวยการฝ่ายบริหารของช่องคนแรก ซึ่งก่อนหน้าจะเริ่มออกอากาศ มีการโฆษณาด้วยชื่อ **จี-ทเวนตีไฟว์** (G-25) แต่มิได้นำมาใช้จริง ต่อมาได้เปิดตัวในชื่อ **ช่องบิ๊ก** (BiG) เป็นครั้งแรก เมื่อวันที่ 1 พฤษภาคม พ.ศ. 2557 ร่วมกับช่องวัน แต่เริ่มทดลองออกอากาศตั้งแต่วันที่ 25 พฤษภาคม เวลา 11:00 น. พร้อมกับอมรินทร์ทีวี นับเป็น 1 ใน 2 ช่องสุดท้ายที่เริ่มการออกอากาศในระบบดิจิทัล จากนั้นเมื่อวันที่ 18 กรกฎาคม ได้มีการเปลี่ยนชื่อครั้งแรกเป็น **จีเอ็มเอ็ม แชนแนล** ภายใต้อัตลักษณ์ชั่วคราว และได้มีการเปิดตัวสถานีและอัตลักษณ์อย่างเป็นทางการ เมื่อวันที่ 1 กันยายน ปีเดียวกัน ก่อนมีการปรับอัตลักษณ์อีกครั้งเมื่อวันที่ 1 มกราคม พ.ศ. 2558 โดยแสดงหมายเลขช่อง 25 กำกับไว้ทางขวามือ ก่อนที่ตั้งแต่ปี พ.ศ. 2559 จะตัดคำว่า *แชนแนล* เหลือเพียง **จีเอ็มเอ็ม 25** จนถึงปัจจุบัน

### การลงนามจองซื้อหุ้นสามัญโดยอเดลฟอส
เมื่อวันที่ 25 สิงหาคม พ.ศ. 2560 จีเอ็มเอ็ม แกรมมี่ ได้ส่งหนังสือแจ้งตลาดหลักทรัพย์แห่งประเทศไทยว่า บริษัท อเดลฟอส จำกัด โดยฐาปน และปณต สิริวัฒนภักดี ได้ร่วมลงนามในสัญญาจองซื้อหุ้นสามัญเพิ่มทุนในบริษัท จีเอ็มเอ็ม แชนแนล เทรดดิ้ง จำกัด ผู้ถือหุ้นใหญ่ของจีเอ็มเอ็ม 25 ในสัดส่วน 50% ของจำนวนหุ้นทั้งหมด ทำให้จีเอ็มเอ็ม แชนแนล เทรดดิ้ง เปลี่ยนสถานะจากบริษัทย่อยเป็นบริษัทร่วมค้า พร้อมทั้งปรับโครงสร้างของจีเอ็มเอ็ม แชนแนล เทรดดิ้ง ใหม่ ดังนี้
# ขายและโอนสิทธิ์การถือหุ้นของ" บริษัท จีเอ็มเอ็มทีวี จำกัด" จำนวน 100% ให้จีเอ็มเอ็ม แชนแนล เทรดดิ้ง
# ขายและโอนสิทธิ์การถือหุ้นของ "บริษัท จีเอ็มเอ็ม มีเดีย จำกัด (มหาชน)" จำนวน 99.8% ให้จีเอ็มเอ็ม แชนแนล เทรดดิ้ง ซึ่งบริษัทดังกล่าวถือหุ้นใน บริษัท เอไทม์ มีเดีย จำกัด จำนวน 100% และเอไทม์ มีเดีย ถือหุ้นบริษัท เอไทม์ ทราเวลเลอร์ จำกัด 20%
# เข้าซื้อและรับโอนสิทธิ์การถือหุ้นของบริษัท เอ็กแซ็กท์ จำกัด, บริษัท ทีน ทอล์ก จำกัด จำนวนบริษัทละ 100% และ บริษัท ซีเนริโอ จำกัด จำนวน 25% จากจีเอ็มเอ็ม มีเดีย โดยซีเนริโอเป็นผู้ถือหุ้นส่วนหนึ่งของ บริษัท เดอะ วัน เอ็นเตอร์ไพรส์ จำกัด ซึ่งเป็นผู้ถือหุ้นใหญ่ของ บริษัท วัน สามสิบเอ็ด จำกัด ผู้รับใบอนุญาตของช่องวัน 31 และเดอะ วัน เอ็นเตอร์ไพรส์ ได้รับโอนธุรกิจการผลิตรายการโทรทัศน์จากเอ็กแซ็กท์และซีเนริโอมาแล้วตั้งแต่ปี พ.ศ. 2558

เท่ากับว่า จีเอ็มเอ็ม แชนแนล เทรดดิ้ง จะมีบริษัทย่อยดังนี้

# บริษัท จีเอ็มเอ็ม แชนแนล จำกัด
# บริษัท จีเอ็มเอ็มทีวี จำกัด
# บริษัท จีเอ็มเอ็ม มีเดีย จำกัด (มหาชน)
# บริษัท เอไทม์ มีเดีย จำกัด
# บริษัท เอไทม์ ทราเวลเลอร์ จำกัด

ทั้งนี้ การจองซื้อหุ้นสามัญดังกล่าว มีผลทำให้สัดส่วนการถือหุ้นของจีเอ็มเอ็ม แกรมมี่ ลดลงจากเดิม 100% ของทุนจดทะเบียน เป็น 50% ของทุนจดทะเบียน และสัญญาดังกล่าวอเดลฟอสจะยังไม่สามารถเข้ามาปรับโครงสร้างภายในจีเอ็มเอ็ม 25 ได้ภายในเวลา 5 ปี นับจากวันที่ทำสัญญา แต่ในระยะยาวอเดลฟอสต้องการเปลี่ยนฐานผู้ชมจากเดิมที่เน้นกลุ่มคนรุ่นใหม่และกลุ่มวัยรุ่น มาเป็นกลุ่มคนทั่วไปเพื่อขยายฐานผู้ชมให้กว้างขึ้นจากเดิม

โดยจีเอ็มเอ็ม แชนแนล เทรดดิ้ง ดำเนินการเพิ่มทุนแล้วเสร็จเมื่อวันที่ 7 ธันวาคม พ.ศ. 2560 โดยอเดลฟอสได้จัดตั้ง บริษัท สิริดำรงธรรม จำกัด และ บริษัท ภักดีวัฒนา จำกัด ขึ้นมาเพื่อซื้อหุ้นเพิ่มทุนของจีเอ็มเอ็ม แชนแนล เทรดดิ้ง แทน โดยฐาปนถือหุ้นสิริดำรงธรรมทั้งหมด และปณตถือหุ้นภักดีวัฒนาทั้งหมด

อย่างไรก็ดี เมื่อวันที่ 23 สิงหาคม พ.ศ. 2563 ก็มีข่าวลือว่า ไพบูลย์ ดำรงชัยธรรม ประธานของจีเอ็มเอ็ม แกรมมี่ กำลังเจรจาขอซื้อหุ้นคืนทั้งหมด ภายหลังจากที่แผนการบริหารของทั้งสองกลุ่มเกิดความขัดแย้งกัน

### ข่าวลือเรื่องการปลดตัวฉอด
เมื่อวันที่ 24 มีนาคม พ.ศ. 2561 ต๊ะ - นารากร ติยายน ได้โพสต์ข้อความลงบนเฟซบุ๊กส่วนตัวว่า "ได้ยินมาว่า ฟ้าผ่าที่ GMM25" และอีกสองชั่วโมงต่อมาก็ได้โพสต์ข้อความต่อเนื่องว่า "ได้ยินมาว่า ไม่ใช่แค่ GMM25 A-Time ก็โดนด้วย" จึงทำให้เกิดความสงสัยในสังคมออนไลน์ว่ามีการปรับเปลี่ยนโครงสร้างผู้บริหารที่เกี่ยวข้องกับฉอดหรือไม่ เพราะปกตินักข่าวจะใช้คำว่า "ฟ้าผ่า" ก็ต่อเมื่อมีการปรับเปลี่ยนโครงสร้างผู้บริหารแบบฉับพลัน หรือตำแหน่งระดับสูง ซึ่งต่อมาฉอดได้โพสต์ข้อความอธิบายลงในอินสตาแกรมส่วนตัวว่าข่าวดังกล่าวเป็นความจริงเพียงครึ่งเดียว เพราะตัวเองไม่ได้ออกจากการเป็นบอร์ดบริหารของจีเอ็มเอ็ม แกรมมี่, จีเอ็มเอ็ม มีเดีย และจีเอ็มเอ็ม 25 แต่ขยับขึ้นไปดำรงตำแหน่งรองประธานกรรมการของจีเอ็มเอ็ม แชนแนล เทรดดิ้ง ซึ่งดูแลภาพรวมของกลุ่มธุรกิจจีเอ็มเอ็ม 25 แทน

### การปรับโครงสร้างบริษัทและกลุ่มเป้าหมาย
เมื่อวันที่ 22 พฤษภาคม พ.ศ. 2561 หลังจากที่มีข่าวลือเรื่องการปลดตัวฉอดในไม่กี่เดือนก่อนหน้า ซึ่งแท้จริงแล้วเป็นเพียงการย้ายไปควบคุมในตำแหน่งรองประธานกรรมการในจีเอ็มเอ็ม แชนแนล เทรดดิ้ง ซึ่งเป็นบริษัทแม่ที่ดูแลจีเอ็มเอ็ม 25 และบริษัทอื่น ๆ ในเครือแกรมมี่ อีกทั้งฉอดยังได้ก่อตั้งบริษัทใหม่ของตนเองขึ้นคือ "บริษัท เช้นจ์2561 จำกัด" เป็นบริษัทย่อยของจีเอ็มเอ็ม แชนแนล เทรดดิ้ง เพื่อผลิตละครแนวดราม่า ออกอากาศทางช่องวัน 31, จีเอ็มเอ็ม 25 และช่องทางอื่นๆ มาตั้งแต่วันที่ 20 เมษายน ซึ่งทั้ง 2 บริษัทมีเป้าหมายเดียวกันคือเพื่อผลิตเนื้อหาสำหรับทุกช่องทีวีดิจิทัล และทุกช่องทางที่ผู้ชมสะดวกต่อการรับชมเนื้อหา และเพื่อให้สามารถบริหารงานได้อย่างคล่องตัว เล็ก - บุษบา ดาวเรือง ประธานเจ้าหน้าที่บริหารของจีเอ็มเอ็ม แกรมมี่ จึงเข้ามารักษาการผู้อำนวยการฝ่ายบริหารช่องจีเอ็มเอ็ม 25 แทน 

วันรุ่งขึ้น บุษบา ดาวเรือง ให้สัมภาษณ์เกี่ยวกับนโยบาย กลุ่มผู้ชม เป้าหมาย และประเภทของเนื้อหาของช่องจีเอ็มเอ็ม 25 ในอนาคต ที่จะมีการเปลี่ยนแปลงเป็น "กลุ่ม Premium Mass" โดยหวังเจาะกลุ่มตลาดคนดูทั่วประเทศแต่มุ่งเน้นกลุ่มที่มีกำลังซื้อสูง แทนที่กลุ่มวัยรุ่นและวัยทำงานที่เป็นฐานผู้ชมเดิม เนื่องจากต้องการสร้างทั้งเรตติ้งและรายได้ให้กับช่องมากขึ้น โดยเนื้อหาของจีเอ็มเอ็ม 25 ในยุคนี้ยังคงมาจากทั้งละครและรายการวาไรตี้ที่ผลิตโดยตัวช่องเอง, จีเอ็มเอ็มทีวี ที่ผลิตรายการและละครซีรีส์วัยรุ่นให้กับช่องมาโดยตลอด และบริษัทอื่น ๆ ในเครือจีเอ็มเอ็ม แกรมมี่ หรือพันธมิตรทางธุรกิจ

ในวันที่ 31 กรกฎาคม จีเอ็มเอ็ม 25 ได้ประกาศชื่อผู้บริหารใหม่อย่างไม่เป็นทางการในรายการภาคเช้าของช่องว่า ถา - สถาพร พานิชรักษาพงศ์ กรรมการผู้จัดการใหญ่ของจีเอ็มเอ็มทีวี จะขึ้นมาเป็นผู้อำนวยการฝ่ายบริหารของช่องแทนเล็กที่รักษาการ และชนิดา วงศ์ธนาภักดี ผู้จัดการฝ่ายขายของจีเอ็มเอ็มทีวี ก็ขึ้นมาเป็นผู้จัดการฝ่ายขายของจีเอ็มเอ็ม 25 เช่นกัน ทั้งนี้ถายังคงดำรงตำแหน่งกรรมการผู้จัดการใหญ่ของจีเอ็มเอ็มทีวีตามปกติ

ในวันที่ 13 กันยายน จีเอ็มเอ็ม แชนแนล เทรดดิ้ง ได้ก่อตั้งบริษัทย่อยอีกแห่งหนึ่งคือ "บริษัท จีเอ็มเอ็ม สตูดิโอส์ อินเตอร์เนชั่นแนล จำกัด" เพื่อผลิตรายการออกอากาศทางโทรทัศน์และออนไลน์ และจำหน่ายลิขสิทธิ์ไปสู่ผู้ให้บริการสื่อผ่านอินเทอร์เน็ตในต่างประเทศก่อนที่จีเอ็มเอ็ม แชนแนล เทรดดิ้ง จะเปลี่ยนชื่อเป็น "บริษัท จีเอ็มเอ็ม แชนแนล โฮลดิ้ง จำกัด" ในวันรุ่งขึ้น

### ภายใต้การดูแลการตลาดโดย เดอะ วัน เอ็นเตอร์ไพรส์
เมื่อวันที่ 21 พฤศจิกายน พ.ศ. 2563 ผู้จัดการออนไลน์เผยแพร่บทวิเคราะห์ว่า จีเอ็มเอ็ม แกรมมี่ มีมติด่วนให้ บอย - ถกลเกียรติ วีรวรรณ ขึ้นมาเป็นผู้อำนวยการฝ่ายบริหารของจีเอ็มเอ็ม 25 แทนถาที่ตัดสินใจกลับไปบริหารจีเอ็มเอ็มทีวีอย่างเต็มตัว และให้ เดอะ วัน เอ็นเตอร์ไพรส์ มีอำนาจในการบริหารช่องร่วมกัน เพื่อเป็นการสร้างชื่อให้จีเอ็มเอ็ม 25 มีเรตติ้งกลับขึ้นมาติด 10 อันดับแรกของทีวีดิจิทัล เนื่องจากจีเอ็มเอ็ม แกรมมี่ ไว้ใจที่บอยสามารถทำให้ช่องวัน 31 ขึ้นมาติด 5 อันดับแรกได้ภายในระยะเวลาไม่กี่ปีถัดจากนั้นไม่กี่วัน คือวันที่ 25 พฤศจิกายน จีเอ็มเอ็ม 25 มีแถลงการณ์ภายในระบุว่าจีเอ็มเอ็ม แกรมมี่ ได้ปรับเปลี่ยนนโยบายของ บริษัท จีเอ็มเอ็ม แชนแนล จำกัด โดยตั้งแต่วันที่ 1 มกราคม พ.ศ. 2564 จีเอ็มเอ็ม แชนแนล จะลดสถานะเหลือเพียงผู้ถือใบอนุญาตประกอบกิจการทีวีดิจิทัลช่อง 25 จนกว่าใบอนุญาตหมดอายุ และให้บริษัทในเครือจีเอ็มเอ็ม แกรมมี่ เช่าเวลาสถานีเพื่อดำเนินรายการแทน

ต่อมาในวันที่ 27 พฤศจิกายน จีเอ็มเอ็ม แกรมมี่ ได้แจ้งเรื่องการปรับโครงสร้างธุรกิจของตนต่อตลาดหลักทรัพย์แห่งประเทศไทยว่า บริษัท เดอะ วัน เอ็นเตอร์ไพรส์ จำกัด ได้เข้าซื้อหุ้นสามัญทั้งหมดของจีเอ็มเอ็ม แชนแนล โฮลดิ้ง จากจีเอ็มเอ็ม แกรมมี่ และกลุ่มทีซีซี คิดเป็นมูลค่า 2,200,000,000 บาท เพื่อปรับโครงสร้างการลงทุน และส่วนหนึ่งเป็นการเตรียมตัวของเดอะ วัน เอ็นเตอร์ไพรส์ เพื่อทำการระดมทุนสาธารณะในรูปแบบการเสนอขายหุ้นครั้งแรกให้แก่สาธารณชน และเข้าจดทะเบียนในตลาดหลักทรัพย์แห่งประเทศไทย โดยหลังเสร็จสิ้นกระบวนการ เดอะ วัน เอ็นเตอร์ไพรส์ จะถือหุ้นในจีเอ็มเอ็ม แชนแนล โฮลดิ้ง รวมถึงถือหุ้นทางอ้อมในบริษัทย่อยทั้งหมด คือ จีเอ็มเอ็มทีวี, เช้นจ์ 2561, จีเอ็มเอ็ม มีเดีย, เอไทม์ มีเดีย และจีเอ็มเอ็ม สตูดิโอส์ อินเตอร์เนชั่นแนล แต่ก่อนการขายหุ้น จีเอ็มเอ็ม แกรมมี่ ได้ให้บริษัท จีเอ็มเอ็ม โฮลดิ้ง จำกัด ซึ่งเป็นบริษัทย่อย เข้าซื้อหุ้นบริษัทต่อไปนี้จากจีเอ็มเอ็ม แชนแนล โฮลดิ้ง เพื่อหลีกเลี่ยงข้อกฎหมายของ กสทช. และประเด็นเรื่องการเปลี่ยนเจ้าของบริษัท ได้แก่

* บริษัท จีเอ็มเอ็ม แชนแนล จำกัด
* บริษัท คอนเทนต์ แอนด์ อาร์ตติสท์ เน็ตเวิร์ค จำกัด
* บริษัท เอไทม์ ทราเวลเลอร์ จำกัด

จากกระบวนการดังกล่าวจึงทำให้ เดอะ วัน เอ็นเตอร์ไพรส์ ถือหุ้นใหญ่ในกลุ่มธุรกิจจีเอ็มเอ็ม 25 ยกเว้นตัวช่องจีเอ็มเอ็ม 25 ที่จีเอ็มเอ็ม แกรมมี่ ยังคงถือหุ้นและบริหารในทางอ้อม โดยมีการปรับโครงสร้างของกรรมการของจีเอ็มเอ็ม 25 เหลือเพียงคนเดียวคือ กิตติศักดิ์ ช่วงอรุณ รองประธานกรรมการบริหารกลุ่มของจีเอ็มเอ็ม แกรมมี่ ทำให้กิตติศักดิ์เป็นผู้อำนวยการฝ่ายบริหารคนใหม่ของช่องจีเอ็มเอ็ม 25 แทนสถาพรไปโดยปริยาย และเดอะ วัน เอ็นเตอร์ไพรส์ ได้ทำสัญญาอีก 2 ฉบับ คือสัญญาแต่งตั้งเป็นตัวแทนการตลาดของช่องจีเอ็มเอ็ม 25 และการอนุญาตให้ใช้ลิขสิทธิ์ของรายการที่ออกอากาศในช่องจีเอ็มเอ็ม 25 ผ่านทางจีเอ็มเอ็ม แชนแนล โฮลดิ้ง ทำให้เดอะ วัน เอ็นเตอร์ไพรส์ ได้รับสิทธิ์ในการเป็นตัวแทนการตลาด ผ่านการจัดหาลูกค้าเพื่อดำเนินการผลิต รับจ้าง หรือร่วมผลิตรายการ จำหน่ายเวลาโฆษณาทั้งหมด และเข้าไปร่วมผลิตรายการให้กับช่องจีเอ็มเอ็ม 25 ทำให้จีเอ็มเอ็ม 25 กลายเป็นสถานีโทรทัศน์รองของช่องวัน 31 การปรับโครงสร้างทั้งหมดเสร็จสิ้นตั้งแต่วันที่ 30 พฤศจิกายน มีผลตั้งแต่วันที่ 1 ธันวาคม ยกเว้นการเป็นตัวแทนการตลาดและการอนุญาตใช้ชื่อรายการโทรทัศน์ที่มีผลตั้งแต่วันที่ 1 มกราคม พ.ศ. 2564 จนกว่าจะหมดอายุใบอนุญาตของช่องจีเอ็มเอ็ม 25

วันที่ 28 กันยายน พ.ศ. 2564 จีเอ็มเอ็ม แชนแนล โฮลดิ้ง ได้จดทะเบียนลดทุนพร้อมกับบริษัท วัน สามสิบเอ็ด จำกัด ผู้รับใบอนุญาตของช่องวัน 31 ตามมติคณะกรรมการของเดอะ วัน เอ็นเตอร์ไพรส์ บริษัทแม่ของทั้งคู่ เพื่อล้างยอดขาดทุนสะสมของทั้งคู่ ซึ่งจะทำให้เดอะ วัน เอ็นเตอร์ไพรส์ สามารถจ่ายเงินปันผลได้ภายหลังการจดทะเบียนในตลาดหลักทรัพย์แห่งประเทศไทยในอนาคต

## รายการข่าว

ในช่วงแรก จีเอ็มเอ็ม 25 ใช้วิธีออกอากาศคู่ขนานรายการข่าวจากช่องวัน 31 เป็นระยะเวลา 5 เดือน ตั้งแต่วันที่ 1 สิงหาคม พ.ศ. 2557 ก่อนที่ทางช่องจะก่อตั้งทีมข่าว *จีเอ็มเอ็มนิวส์* เพื่อผลิตรายการข่าวออกอากาศเอง บริหารงานโดย อั๋น - ภูวนาท คุนผลิน และเริ่มออกอากาศรายการข่าวของตนตั้งแต่วันที่ 5 มกราคม พ.ศ. 2558จนถึงวันที่ 28 มิถุนายน พ.ศ. 2562 จึงยุติการผลิตรายการข่าวเนื่องจากช่องไม่ถนัด โดยได้ให้เจเคเอ็น โกลบอล มีเดีย (ปัจจุบันคือเจเคเอ็น โกลบอล กรุ๊ป) เข้ามาเช่าเวลาผลิตรายการข่าวแทน โดยออกอากาศรายการข่าวของซีเอ็นบีซีภาคภาษาไทยเป็นครั้งแรกในนาม เจเคเอ็นซีเอ็นบีซี เน้นการนำเสนอข่าวเศรษฐกิจเป็นหลัก แต่เนื่องจากกลุ่มฐานคนดูรายการข่าวประเภทนี้ไม่เหมาะสมกับฐานคนดูปกติของช่อง ตั้งแต่วันที่ 2 กันยายน เจเคเอ็นจึงปรับรูปแบบข่าวภาคเที่ยงและเย็นมาเป็นการนำเสนอข่าวทั่วไป และตั้งแต่วันที่ 1 ตุลาคม จีเอ็มเอ็ม 25 ก็ได้เรียกคืนเวลาข่าวภาคเที่ยงและเย็นจากเจเคเอ็น และกลับมาผลิตข่าวของตนในนาม "ข่าวจีเอ็มเอ็ม 25" ตั้งแต่วันที่ 1 ตุลาคม คงเหลือเพียงรายการภาคเช้าที่ให้เจเคเอ็นผลิตในประเภทข่าวทั่วไป

หลังจากเดอะ วัน เอ็นเตอร์ไพรส์ เข้าซื้อจีเอ็มเอ็ม แชนแนล โฮลดิ้ง มาเป็นบริษัทย่อย และเข้ารับการเป็นตัวแทนการตลาดและร่วมผลิตรายการให้ช่องจีเอ็มเอ็ม 25 แล้ว ตั้งแต่วันที่ 1 มกราคม พ.ศ. 2564 พนักงานบางส่วนที่ยังทำงานร่วมกับฝ่ายข่าวจีเอ็มเอ็ม 25 จึงได้ถูกโยกมาเป็นพนักงานของช่องวัน 31 ใช้กองบรรณาธิการร่วมกับฝ่ายข่าวช่องวัน และได้เรียกคืนเวลารายการภาคเช้าจากเจเคเอ็นมาให้ฝ่ายข่าวช่องวันร่วมผลิต (ร่วมกับเอ-ไทม์ มีเดีย ในขณะนั้น) เช่นเดียวกับข่าวภาคเที่ยงและข่าวภาคค่ำที่ยังคงออกอากาศตามปกติ โดยจีเอ็มเอ็ม 25 ได้จัดผังรายการข่าวให้ออกอากาศหลังจากรายการข่าวของช่องวัน 31 ทั้งหมด และในปี พ.ศ. 2565 ฝ่ายข่าวจีเอ็มเอ็ม 25 ได้รวมตัวกับฝ่ายข่าวช่องวันและทีมวันบันเทิง และพัฒนาขึ้นเป็น **[[สำนักข่าววันนิวส์]]**

### ผู้ประกาศข่าวในปัจจุบันที่มีชื่อเสียง
* คชาภา ตันเจริญ
* เฉลิมพล ทิฆัมพรธีรวงศ์
* ชวลิต ศรีมั่นคงธรรม
* ณัฏฐ์ศรุต ถาม์พรทองสุทธิ
* ธนัชพันธ์ บูรณาชีวาวิไล
* พิพัฒน์ วิทยาปัญญานนท์
* สมพล ปิยะพงศ์สิริ
* อนุวัต เฟื่องทองแดง
* ญาณิน ญาณัชปวีณ
* นวนันท์ บำรุงพฤกษ์
* ปาจรีย์ ณ นคร
* มรกต แสงทวีป
* วรินดา ดำรงผล
* อรรินทร์ ยมกกุล

### รายการออกอากาศ
#### รายการข่าวและผู้ประกาศข่าวในปัจจุบัน

#### รายการข่าวซอฟต์นิวส์ วาไรตี้ ปกิณกะ บันเทิง และทอล์กโชว์เชิงข่าว

### ผู้ประกาศข่าวและผู้รายงานข่าวในอดีต
* ภูวนาท คุนผลิน (ปัจจุบันเป็นพิธีกรอิสระ)
* ชลิตา เฟื่องอารมย์ (ปัจจุบันยุติการทำหน้าที่แล้ว)
* พงศ์สิรี บรรลือวงศ์ (ปัจจุบันยุติการทำหน้าที่แล้ว)
* ศัลย์ อิทธิสุขนันท์ (ปัจจุบันยุติการทำหน้าที่แล้ว)
* สุธิดา พลาวงศ์ (ปัจจุบันยุติการทำหน้าที่แล้ว)
* พงษ์พิสุทธิ์ ผิวอ่อน (ปัจจุบันเป็นสื่อมวลชนอิสระ)
* เกรซ มหาดำรงค์กุล (ปัจจุบันยุติการทำหน้าที่แล้ว)
* นาเดีย โสณกุล (ปัจจุบันยุติการทำหน้าที่แล้ว)
* นาวิน เยาวพลกุล (ปัจจุบันยุติการทำหน้าที่แล้ว)
* รัฐศาสตร์ กรสูต (ปัจจุบันยุติการทำหน้าที่แล้ว)
* วนิษา เรซ (ปัจจุบันยุติการทำหน้าที่แล้ว)
* วรรณสิงห์ ประเสริฐกุล (ปัจจุบันยุติการทำหน้าที่แล้ว)
* ณภัทร โชคจินดาชัย (ปัจจุบันยุติการทำหน้าที่แล้ว)
* ศนันธฉัตร ธนพัฒน์พิศาล (ปัจจุบันเป็นนักแสดงอิสระ)
* สาริษฐ์ ตรัยเลิศวิเชียร (ปัจจุบันยุติการทำหน้าที่แล้ว)
* ธีมะ กาญจนไพริน (ปัจจุบันอยู่ช่องวัน 31 ในนามสำนักข่าววันนิวส์)
* เกรียงไกรมาศ พจนสุนทร (ปัจจุบันยุติการทำหน้าที่แล้ว)
* กมลพร วรกุล (ปัจจุบันอยู่อมรินทร์ทีวี)
* พิภู พุ่มแก้วกล้า (ปัจจุบันอยู่เนชั่นทีวีและพิธีกรอิสระ)
* ทัชธร วงศ์วานิช (ปัจจุบันอยู่ไทยรัฐทีวีและพิธีกรอิสระ)
* กุญชนิตา กุญชร ณ อยุธยา (ปัจจุบันยุติการทำหน้าที่แล้ว)
* จักรเพชร กุนทอง (ปัจจุบันเป็นสื่อมวลชนและพิธีกรอิสระ)
* ศิรนุช โรจนเสถียร (ปัจจุบันยุติการทำหน้าที่แล้ว)
* วาทินีย์ นนธิจันทร์ (ปัจจุบันยุติการทำหน้าที่แล้ว)
* ดาราวรรณ ขันติวงษ์ (ปัจจุบันอยู่อมรินทร์ทีวี)
* นิธิศ นาเจริญ (ปัจจุบันยุติการทำหน้าที่แล้ว)
* ธราวุฒิ ฤทธิอักษร (ปัจจุบันอยู่ท็อปนิวส์)
* อร์วลัญช์ นันทปัตตะแวว (ปัจจุบันยุติการทำหน้าที่แล้ว)
* ทัชชกร บุญลัภยานันท์ (ปัจจุบันเป็นพิธีกรอิสระ)
* รัฐวิชญ์ พีระศราโรจน์ (ปัจจุบันยุติการทำหน้าที่แล้ว)
* สุภัททกิจ เจตทวีกิจ (ปัจจุบันยุติการทำหน้าที่แล้ว)
* วัชราทิตย์ เกษศรี (ปัจจุบันยุติการทำหน้าที่แล้ว)
* สินีดา เพชรวีระกุล (ปัจจุบันอยู่ทีเอ็นเอ็น ช่อง 16)
* บรรพต ธนาเพิ่มสุข (ปัจจุบันอยู่ทีเอ็นเอ็น ช่อง 16)
* ศรวณีย์ พรมเสน (ปัจจุบันยุติการทำหน้าที่แล้ว)
* อรินทร์มาศ บุญครองทรัพย์ (ปัจจุบันยุติการทำหน้าที่แล้ว)
* วรินทร์มาศ ปัญญาดี (ปัจจุบันเป็นพิธีกรอิสระ)
* สุชาทิพ จิรายุนนท์ (ปัจจุบันอยู่ช่อง 18และเอ็นบีที 2 เอชดีและพิธีกรอิสระ)
* ยุคล วิเศษสังข์ (ปัจจุบันอยู่เนชั่นทีวี)
* ณภัทร บรรจงจิตไพศาล (ปัจจุบันเป็นพิธีกรอิสระ)
* รชาดา จึงวัฒนกิจ (ปัจจุบันยุติการทำหน้าที่แล้ว)
* อติรุจ กิตติพัฒนะ (ปัจจุบันอยู่ช่อง 3 เอชดี ในนามครอบครัวข่าว 3 และพิธีกรอิสระ)
* เอกพร ศรีสุขทวีรัตน์ (ปัจจุบันอยู่พีพีทีวี เอชดี 36)
* ธนาคาร ธนาเกียรติภิญโญ (ปัจจุบันยุติการทำหน้าที่แล้ว)
* อังศ์วรา ธีระตันติกานนท์ (ปัจจุบันยุติการทำหน้าที่แล้ว)
* พงศธร ลอตระกูล (ปัจจุบันอยู่พีพีทีวี เอชดี 36)
* สมศักดิ์ ศรีชุ่ม (ปัจจุบันยุติการทำหน้าที่แล้ว)
* นพขวัญ นาคนวล (ปัจจุบันเป็นสื่อมวลชนและพิธีกรอิสระ)
* สิริลักษณ์ ทรงศรี (ปัจจุบันยุติการทำหน้าที่แล้ว)
* ธรรมมิก โชติช่วง (ปัจจุบันยุติการทำหน้าที่แล้ว)
* ปรัชญา อรเอก (ปัจจุบันเป็นพิธีกรอิสระ)
* เอกชัย เอื้อสังคมเศรษฐ (ปัจจุบันเป็นพิธีกรอิสระ) 
* ศกุนตลา เทียนไพโรจน์ (ปัจจุบันเป็นพิธีกรอิสระ)
* ณัฐภัสสร สิมะเสถียร (ปัจจุบันเป็นพิธีกรอิสระ)
* เตชินท์ พลอยเพชร (ปัจจุบันเป็นพิธีกรอิสระ)
* อนันต์ เสมาทอง (ปัจจุบันยุติการทำหน้าที่แล้ว)
* วิทวัส รัตนบุญบารมี (ปัจจุบันเป็นพิธีกรและนักแสดงอิสระ)
* นงผณี มหาดไทย (ปัจจุบันเป็นนักแสดงอิสระ)
* ศรีพรรณ ชื่นชมบูรณ์ (ปัจจุบันยุติการทำหน้าที่แล้ว)
* สกาวใจ พูนสวัสดิ์ (ปัจจุบันเป็นพิธีกรและนักแสดงอิสระ)
* พริมรตา เดชอุดม (ปัจจุบันเป็นพิธีกรและนักแสดงอิสระ)
* ธัณย์สิตา สุวัชราธนากิตติ์ (ปัจจุบันเป็นพิธีกรอิสระ)
* ทวีรัตน์ จิรดิลก (ปัจจุบันอยู่ทีเอ็นเอ็น ช่อง 16)
* อาลิซาเบธ แซ๊ดเลอร์ ลีนานุไชย (ปัจจุบันอยู่ทีเอ็นเอ็น ช่อง 16)
* พีระวัฒน์ อัฐนาค (ปัจจุบันอยู่ไทยรัฐทีวี)
* ลิลลี่ แม็คกร๊าธ (ปัจจุบันอยู่ช่องวัน 31 ในนามสำนักข่าววันนิวส์และพิธีกรอิสระ)
* ธิติพันธ์ สุริยาวิชญ์ (ปัจจุบันยุติการทำหน้าที่แล้ว)
* ธิติพร จุติมานนท์ (ปัจจุบันเป็นสื่อมวลชนและพิธีกรอิสระ)
* วราวุธ โพธิ์ยิ้ม (ปัจจุบันเป็นพิธีกรและนักร้องอิสระ)
* ทิฆัมพร อยู่กำเหนิด (ปัจจุบันอยู่ทีเอ็นเอ็น ช่อง 16)
* สุจิรา อรุณพิพัฒน์ (ปัจจุบันเป็นพิธีกรอิสระ)
* ชวัลกร วรรธนพิสิฐกุล (ปัจจุบันเป็นพิธีกรและนักแสดงอิสระ)
* อนิพรณ์ เฉลิมบูรณะวงศ์ (ปัจจุบันเป็นพิธีกรและนักแสดงอิสระ)
* กัญญารัตน์ พิมพ์สวัสดิ์ (ปัจจุบันยุติการทำหน้าที่แล้ว)
* พัทธ์ ชนภัณฑารักษ์ (ปัจจุบันเป็นพิธีกรอิสระ)
* กลยุทธ์ โหงวเกิด (ปัจจุบันยุติการทำหน้าที่แล้ว)
* ชยุทธนาท นันท์ดี (ปัจจุบันยุติการทำหน้าที่แล้ว)
* นครินทร์ โคตรศรี (ปัจจุบันอยู่อมรินทร์ทีวี)
* เขมรัชต์ สุนทรนนท์ (ปัจจุบันเป็นพิธีกรอิสระ)
* กฤต เจนพานิชการ (ปัจจุบันยุติการทำหน้าที่แล้ว)
* นิติรัฐ บัวจันทร์ (ปัจจุบันยุติการทำหน้าที่แล้ว)
* อรชุน รินทรวิฑูรย์ (ปัจจุบันอยู่ช่องวัน 31 ในนามสำนักข่าววันนิวส์)
* ชัยนนท์ หาญคีรีรัตน์ (ปัจจุบันอยู่ช่องวัน 31 ในนามสำนักข่าววันนิวส์และเดอะสแตนดาร์ด)
* ทินณภพ พันธะนาม (ปัจจุบันอยู่ช่องวัน 31 ในนามสำนักข่าววันนิวส์)
* นรพร พจน์จำเนียร (ปัจจุบันอยู่ช่องวัน 31 ในนามสำนักข่าววันนิวส์)
* ภูมินทร์ สารสมบูรณ์ (ปัจจุบันอยู่ช่องวัน 31 ในนามสำนักข่าววันนิวส์)
* รัชตะ ไทยตระกูลพาณิชย์ (ปัจจุบันอยู่ช่องวัน 31 ในนามสำนักข่าววันนิวส์)
* อนุศักดิ์ ภูมิเทศ (ปัจจุบันอยู่ช่องวัน 31 ในนามสำนักข่าววันนิวส์)
* กีรติ ภู่ระหงษ์ (ปัจจุบันอยู่ช่องวัน 31 ในนามสำนักข่าววันนิวส์)
* ฆฤณ กมุทโธยิน (ปัจจุบันอยู่ช่องวัน 31 ในนามสำนักข่าววันนิวส์)
* ศรัณภัสร์ ตั้งไพศาลธนกุล (ปัจจุบันอยู่ช่อง 7 HD)

## ดูเพิ่ม
* จีเอ็มเอ็ม แกรมมี่
* เดอะ วัน เอ็นเตอร์ไพรส์
* ช่องวัน 31
* รายชื่อละครโทรทัศน์ทางสถานีโทรทัศน์ช่องวัน
* รายชื่อละครโทรทัศน์ทางสถานีโทรทัศน์ช่องจีเอ็มเอ็ม 25

## อ้างอิง

หมวดหมู่:จีเอ็มเอ็ม แกรมมี่
หมวดหมู่:เดอะ วัน เอ็นเตอร์ไพรส์
หมวดหมู่:สถานีโทรทัศน์ในประเทศไทย
หมวดหมู่:โทรทัศน์ระบบดิจิทัลในประเทศไทย

หมวดหมู่:สถานีโทรทัศน์ที่เริ่มออกอากาศในปี พ.ศ. 2557
หมวดหมู่:การควบรวมและเข้าซื้อกิจการในปี พ.ศ. 2563